**Prevádzkový poriadok ubytovacieho zariadenia.**

**Názov zariadenia:** Chata Ester

**Adresa:** Kaluža 54

**Prevádzkovateľ**: Ing. Jaroslav Kraus

**IČO:** 52 122 221.

**Tel.**: 0907957230

**E-mail:** sirava.ester@centrum.sk

**Typ prevádzky:** Podľa vyhlášky Ministerstva hospodárstva Slov. republiky č.277 z 26 júna 2008 Z. z., ktorou sa ustanovujú kvalifikačné znaky pre ubytovacie zariadenia pri zaraďovaní do kategórií a tried, je ubytovacie zariadenie chata Ester zaradená do kategórie 9 - ubytovanie na súkromí, objekt v triede \*\*.

Vážený hostia: Ďakujeme za prejavenú dôveru a rozhodnutie stráviť dovolenkový čas práve u nás. V rámci zachovania kvality poskytovaných služieb Vás prosíme, aby ste sa riadili týmto prevádzkovým poriadkom.

**Druh a spôsob poskytovania ubytovacích služieb:**

Účelom zariadenia je poskytovať ubytovacie služby. Zariadenie – dvojpodlažná chata sa nachádza na súkromnom pozemku, poskytuje ubytovanie v štyroch uzamykateľných a nepriechodných izbách na poschodí - desať pevných lôžok, dve prístelky.

 Na prízemí: menšia hala s krbom, televízor, rozťahovacie kreslo, kuchyňa so stolom a desiatimi stoličkami, samostatné WC, kúpeľňa so sprchovacím kútom, chodba. Na chodbe na viditeľnom mieste je umiestnená lekárnička.

Vybavenie kuchyne: elektrický sporák, mikrovlnka, rýchlovarná kanvica, hriankovač, kuchynská linka, dres na umývanie riadu, výlevka, súprava kuchynského riadu, vidličky, lyžice, lyžičky, nože a ďalšie kuchynské potreby na prípravu jedál a nápojov, poháre, špongia na riad, utierka, čistiaci prostriedok.

Súčasťou chaty je priestranná terasa, parkovisko pre 2-3 autá, altánok s vonkajším krbom, trávnaté plochy na slnenie a relax, murované ohnisko.

V troch izbách sú po dve lôžka, štvrtá izba má 2 samostatné lôžka a jednu poschodovú posteľ.

Každá izba má nočný stolík, nočnú lampu, skriňu, poprípade komodu.

Na osobnú hygienu slúži kúpeľňa so sprchovacím kútom a umývadlom.

Celková kapacita chaty je pre 10 osôb.

Chata je napojená na vodovod, kanalizáciu.

Teplá úžitková voda je zabezpečená elektrickým bojlerom, vykurovanie krbom a elektrickými ohrievačmi.

Cenník služieb za ubytovanie je uverejnený na internete a v propagačných materiáloch.

**Podmienky prevádzky, zásady bezpečnosti a ochrany zdravia ubytovaných.**

**Povinnosti prevádzkovateľa:** odovzdať chatu v prevádzkyschopnom stave, odovzdať objekt čistý a uprataný, s čistou bielizňou a uterákmi , právo kontrolovať počet osôb v objekte, pri hrubom porušení prevádzkového poriadku má prevádzkovateľ oprávnenie privolať policajnú hliadku, prípadne vyzvať ubytovaných k opusteniu objektu bez nároku vrátenia peňazí za ubytovanie, v prípade vzniku škody spôsobenej zavinením hosťa je prevádzkovateľ oprávnený domáhať sa náhrady škody v plnej výške.

Prevádzkovateľ si vyhradzuje právo bez postihu zrušiť rezerváciu z technických príčin a iných vážnych dôvodov, a to aj pri zaplatení zálohovej platby, túto skutočnosť bezodkladne oznámi klientovi a vráti mu zaplatenú zálohovú platbu v celej výške.

Prevádzkovateľ je oprávnený účtovať nasledovné storno poplatky v prípade, že klient zruší svoju rezerváciu pobytu písomne alebo elektronicky v nasledovných lehotách:

viac ako 30 dní pred nástupom- bez poplatku,

menej ako 30 dní pred nástupom na pobyt – storno poplatok vo výške zálohovej platby.

V prípade, že klient nastúpi na pobyt a rozhodne sa ho z rôznych dôvodov zrušiť, prípadne skrátiť, účtuje sa storno poplatok v plnej výške.

**Povinnosti hostí:**

Každý hosť je povinný po príchode zapísať sa do knihy návštev.

Uhradiť dohodnutú cenu za ubytovanie, zaplatiť depozit 50 Eur, ktorý mu bude vrátený pri odchode pri dodržaní prevádzkového a ubytovacieho poriadku.

Dodržiavať nočný kľud a to v čase od 22,00 do 06,00 hod.

V celom objekte nie je povolené premiestňovať nábytok, zariadenia a používať vlastné elektrické spotrebiče okrem spotrebičov na osobnú hygienu.

Zákaz fajčenia v celom objekte, fajčenie povolené len vo vyhradených priestoroch (terasa, altánok).

Prípadné vzniknuté závady a nedostatky hlásiť ihneď majiteľovi chaty.

Pri odchode z chaty uzamykať celý objekt, dodržiavať poriadok a čistotu vo všetkých priestoroch.

Oheň zakladať len v priestoroch na to určených a dodržiavať pritom zásady bezpečnosti, zákaz manipulácie s otvoreným ohňom.

Prísny zákaz lezenia na strechu objektu.

Deti do 12 rokov je zakázané nechávať bez dozoru dospelých, pri vzniku úrazu alebo iných okolností zodpovedá za dieťa klient.

Hosť si ubytovanie objednáva telefonicky .Objednávka je platná po uhradení 50% z celkovej ceny, čas príchodu a odchodu si ubytovaný dohodne telefonicky s prevádzkovateľom (bežne príchod od 15,00 do 19,00hod.,odchod od 7,00 do 11,00 hod.)

**Spôsob skladovania a manipulácie s posteľnou bielizňou a frekvencia jej výmeny.**

Čistá bielizeň je uskladnená v skrini na chodbe na poschodí. Mení sa pri každej výmene hostí, minimálne 1x za týždeň. Špinavá bielizeň sa zbiera do igelitových vriec, ktorú  perie prevádzkovateľ doma za použitia vyvárky a dezinfekčných prostriedkov. Po vypraní sa vysuší, vyžehlí, poškodená sa vyradí. Preváža sa tak, aby nedošlo k znečisteniu.

**Spôsob a frekvencia bežného upratovania a celkového upratovania ubytovacieho zariadenia.**

Prevádzkovateľ vykoná upratovanie pri každej výmene hostí, minimálne raz za týždeň poutieraním prachu, pozametaním a poumývaním podlahy, poumývaním a dezinfekciou kúpeľne a WC s čistiacimi a dezinfekčnými prostriedkami Ajax, Savo, Sanytol.

Štvrťročne vykoná umývanie okien, dverí, svietidiel, prášenie prikrývok a matracov.

Denné upratovanie si zabezpečujú hostia sami, čistiacimi prostriedkami a náradím na upratovanie, ktoré sa nachádzajú na chodbe na prízemí.(metla, metlička, smeták, vedro s handrou na podlahu, čistiaci prostriedok Ajax).

Vetranie je zabezpečené prirodzeným vetraním.

Chata sa maľuje aspoň 1x za 3 roky a podľa potreby aj častejšie, v prípade znečistenia okamžite.

**Postup pri dezinfekcii a jej frekvencia v zariadeniach na osobnú hygienu.**

Na čistenie a dezinfekciu kúpeľne a WC sa používajú bežné čistiace a dezinfekčné prostriedky Ajax, Sanytol, Savo, vykonáva sa prevádzkovateľom pri každej výmene hostí.

Minimálne raz za týždeň vyčistenie a dezinfekcia rohoží.

**Postup pri zabezpečení ničenia živočíšnych škodcov.**

Dezinsekciu a deratizáciu priestorov zabezpečuje prevádzkovateľ dodávateľsky podľa potreby.

**Spôsob odstraňovania tuhého odpadu, frekvencia vyprázdňovania odpadových nádob, ich čistenie, dezinfekcia.**

Zberný kôš na tuhý odpad sa nachádza pri kuchynskej linke, hostia majú k dispozícii igelitové vrecia na odpad, ich vynášanie si zabezpečujú počas pobytu sami do zberných nádob, ktoré sa nachádzajú cca 100 m od chaty. Vývoz tohto odpadu zabezpečuje obec 1x za týždeň.

Malý odpadkový kôš sa nachádza aj vo WC.

Po každej výmene hostí prevádzkovateľ vykonáva dezinfekciu odpadkových košov dezinfekčným prostriedkom Savo.

**Frekvencia zisťovania prítomnosti alergénov roztočov.**

Frekvencia zisťovania prítomnosti alergénov roztočov sa určuje na základe fyzickej životnosti lôžok a lôžkovín a používania matracových chráničov najmenej jeden krát za 5 rokov a lôžkovín starších ako 10 rokov.

.

Prevádzkový poriadok vypracoval: Ing. Jaroslav Kraus 18.12.2018.

**Zoznam telefónnych čísiel pre prípad urgentných udalostí:**

Rýchla zdravotná pomoc:155.

Polícia:158.

Požiarnici:150.